Wouter van der Merwe - Radiokansel 657AM
Kweek 'n passie en liefde vir die Woord van God
Wouter van der Merwe bied die program 'Woordskool' op Radiokansel aan.
Wouter is met Dorothy getroud en is met drie kinders, wat al in hul twintigs is, geseën. Een van hul kinders werk reeds, terwyl die ander twee nog studente is. Hy het in die Oos-Rand grootgeword en teologie in Potchefstroom studeer. Wouter het later sy studies aan die Hatfield Christian Church voltooi.
Wouter was eers 'n predikant by 'n kerk in Delmas wat voorheen 'n Hatfield-gemeente was. Hulle het later hul naam na Lewende Woord-gemeente verander. Hy is nou al 24 jaar deel van Lewende Woord. Op 'n stadium was hy ook 'n sendingpredikant vir die kerk. Hy is die herder van 'n Nasionale Netwerk en is tans die senior pastoor by Lewende Woord Centurion waar hy die afgelope vyf jaar bedien.